[{"text_idx": "#000001", "text": "Sgrinlun /e/ 0.5 yn Gymraeg"}, {"text_idx": "#000005", "text": "Bwriad /e/ yw creu fersiwn Android a fydd yn parchu preifatrwydd a gwarchod data defnyddwyr trwy beidio a\u0302 chael unrhyw ddibyniaeth na chysylltiad a\u0302 Google nac unrhyw gwmni anfoesol arall. Mae mwy o wybodaeth ar eu gwefan: "}, {"text_idx": "#000007", "text": "Ond mae dal angen lleoleiddio nifer o apiau gwahanol."}, {"text_idx": "#000008", "text": "Mae LineageOS wedi ychwanegu at yn hytrach na newid elfennau o AOSP \u2013 yr Android Open Source Project \u2013 ac felly mae\u2019n cynnwys yr un apiau sydd yn Android craidd, hynny yw gan Google. Er mwyn cael torri\u2019r cysylltiad a\u0302 Google, mae /e/ yn defnyddio nifer o apiau amgen yn lle\u2019r rhai sydd yn AOSP a LineageOS, gan olygu bod yn rhaid eu lleoleiddio ar waha\u0302n."}, {"text_idx": "#000009", "text": "Yn hytrach na defnyddio\u2019r ap e-bost sydd yn AOSP, er enghraifft, mae /e/ wedi dewis defnyddio K-9 Mail. Trwy lwc mae K-9 Mail wedi\u2019i lleoleiddio i\u2019r Gymraeg cwpl o flynyddoedd no\u0302l ac mae\u2019n debyg eich bod chi eisoes wedi ei lawrlwytho a\u2019i osod o Google Play ac yn ei ddefnyddio yn Gymraeg ar eich ffonau Android ers peth amser. "}, {"text_idx": "#000010", "text": "Yn ogystal a\u0302 K-9 Mail (ebost), mae\u2019r apiau canlynol wedi\u2019u lleoleiddio:"}, {"text_idx": "#000012", "text": "Mae rhestr llawn o\u2019r apiau sy\u2019n cael eu cynnwys yn /e/ ac felly sydd eisiau eu lleoleiddio yma: "}]